Kaao no Namakaokapaoo. 



MOKUNA I. 



Uhuki Namakaokapaoo i ka Mala Uala a Pualii. — Hooweli Oia e Oki i ke Poo 

 o KE Keiki, Make nae Oia. — Hoouna Amau, ke 'lii, i ke Koa k Pepeiii Iaia. — ■ 

 LuKU Oia ia Lakou me ka Moi. 



HE KEIKI uuku loa o Namakaokapaoo, a he keiki ikaika loa i kona wa opiopio, 

 aohe ona lua ma keia. man mokupuni mai Hawaii a Niihau, i ka uuku a me ke 

 koa loa. O Kauluakahai kona makuakane, no Kahikipapaialewa, he aina i 

 Kahiki nuu. O Pokai ka makuahine. He 'lii nui kona makuakane no Kahikipapaialewa, 

 a he aoao akua kekahi ona. 



O Hoaeae ma Ewa ka aina, malaila laua i launa kino ai me ka moe ana iho a loaa 



Namakaokapaoo. A hapai o Pokai ia Namakaokapaoo, hoi aku la o Kauluakahai i 

 kona aina, noho iho la o Pokai me kona hapai, a mahope hanau. Ma keia hanau ana, 

 he ilihune loa o Pokai a me kana keiki o Namakaokapaoo. 



Ia laua e noho ana, iho maila o Pualii, he kanaka maikai no Lihue, i ka lawaia 

 makai o Honouliuli, kipa maila ia ma ka hale o Pokai. Nana aku la o Pualii ia Pokai, a 

 makemake aku la ia ia, olelo aku la ia : "Makemake a'u ia oe i wahine na'u." I mai o 

 Pokai: "Pehea oe e makemake ai ia'u ua hanau wau i ke keiki, a ua inoino ko'u kino?" 



1 aku o Pualii: "He mea ole ia mau mea, ke makemake oe ia'u e moe kaua, ae aku la o 

 Pokai." A hoi aku la o Pokai me kana kane me Pualii, a ke kula o Keahumoa noho. 



Noho ihola ilaila mahiai, elua ana mau mala uala loihi, e waiho nei a hiki i keia la, 

 a ua kapaia ka inoa oia mau mala, o Namakaokapaoo, a hiki i keia la. A oo ka uala, 

 olelo o Pualii i kana olelo hoohiki, aia a kalua ke poo o ka ulua me ka uala, a ai o Pualii, 

 alaila, noa. ai kana wahine Pokai a me na mea e ae. Nolaila, iho aku la o Pualii i kai o 

 Honouliuli e lawaia i ia ai pu me ka uala. 



A hala o Pualii i ka lawaia, ia wa o Namakaokapaoo i hele ai me na keiki he umi- 

 kumamahiku, i na mala uala a Pualii. O ke kino o Namakaokapaoo ia wa, he kmo uuku 

 loa, elua kapuai me ka hapa kona keikie, aole i paa kona mai, e lewalewa ana no. A hiki 

 lakou i ua mala uala kena aku la ia i na keiki, e huhuki i ka pue me ka lau uala a pau loa 

 iluna, mai waiho i kekahi e ulu ana. Aka, makau no ua keiki, nolaila kaohi malie no 

 ma ka uala, aohe huhuki i ka pue. 



Memoirs B. P. B. Museum, Vol. V. — IS. ^ '•'' 



